
exaranda , illud in primis , BEATISSIME 
PATER , propositum mihi fuit , ut aerum- 
nosissimam malorum seriem , quam cru- 
delis tandem et miserabilis mors excepit 
absolvitque , non alio illi ex fonte obve- 
nisse ostenderem , quam ex ejus benefi- 
centia et religione . Simplex earum vicissi- 
tudinum commemoratio , quae ab Gallici 
regni perturbationis initio ad nostra haec 
usque tempora acciderunt , hanc optimo 
Principi laudem ita asserit , ut nullum dubi- 
tationi locum relinquat . Quare , ut in illa 
immorarer , eamque mihi , quam in dicen- 
do sequerer , quasi ducem adsciscerem , sa- 
tius duxi , quam ut ad artificiosae orationis 
ambitum ornatumque confugerem . Praeter- 
quam quod justissima illa in infortunatum 
Regem commiseratio , quae in tota hac ora- 

tione eminere , ac dominari velati debet, 
elaboratum industria dicendi genus respue- 
re omne videbatur . Habent hoc nempe ma- 
gni dolores , ut , siquis eos refricare soler- 
tius velit , facile recrudescant ; atque adhibi- 
tis eloquentiae artificiis plerumque arescunt 
lacrymae , quas in alienis infortuniis com- 
memorandis simplicitas ubertim exprimit . 

Quod si hanc qualemcumque oratio- 
nem meam peramanter excipies , tuoque , 
BEATISSIME PATER , patrocinio digna- 
bere , quanto illam magis ad misericordiam 
erga miserrimum Regem legentium animos 
allecturam putem ! Quis enim , cum videat 
non indignam a Te habitam esse , quae No- 
mini tuo dicaretur , non recordabitur dolo- 
ris tui ? illius , inquam , doloris , quem acer- 
bissimum a Te susceptum , cum crudeliter 

enecti Regis nuncius ad Te feralis allatus 
est , altius etiam nunc animo tuo infixum 
esse scimus omnes . Quis exemplo hoc tuo 
quavis eloquentia fortiore non moveatur ? 
quis non moereat ? quis non fleat ? cum 
praesertim legenti ad luctuosum hunc exi- 
tum ob incredibilem beneficentiam , singu- 
laremque religionem Christianissimum Re- 
gem adductum , occurrere illud debeat , nul- 
lam beneficentissimo et religiosissimo Pon- 
tifici esse potuisse aequiorem , nullam lau- 
dabiliorem moerendi flendi que caussam. Ego 
vero duplicem laboris hujus mei fructum ca- 
piam : hoc enim posteritati monumentum 
relinquens , et ad debitam in tantum tamque 
infelicem Regem commiserationem , ubi 
quidquam hominum misericordium est , ani- 
mos flectam , et si non satis gratum , at me- 

morem saltem animum aliqua erga Te, BEA- 
TISSIME PATER , ratione testabor, qui ad 
eximia tua in me beneficia hoc etiam hono- 
rificentissimum accedere volueris , ut mihi 
in magna hac omnium Ordinum frequentia , 
ingentique Urbis totius moerore ac luctu , 
coram Te funebri oratione laudandum illum 
Regem committeres , cujus semper acer- 
bam , semperque honoratam memoriam ha- 
bebis . 

ORATIO 


VOD unum facinus luctuosae illi 
rerum perturbationi supererat , 
quae miserum Galliae regnum in- 
fandis quatuor jam annos calamitatibus premit , inau- 
ditisque sceleribus dedecorat ; id etiam veluti cumulus 
tandem , BEATISSIME PATER , accessit . Parum 
nimirum immanissimis humani generis portentis vide- 
batur sui Regis auctoritatem circumscripsisse , parum 
in amantissimum carissimumque patriae Parentem con- 

citatam multitudinem tamquam in tyrannum armasse , 
parum infortunatum Principem cx aldssimo regiae ma- 
jestatis potentiaeque fastigio in teterrimum carcerem 
conjecisse ; nisi etiam hinc ad injustissimum tribunal , 
ex eoque ad supplicium crudelissimum raperent. 0 inu- 
stam etiam huic saeculo crudelitatis et barbariae no- 
tam ! 0 miserandum ancipitis lubricaeque Regum for- 
tunae exemplum , quod infelix Galliae Navarraeque 
Rex LVDOVICVS XVI. paucis ab hinc mensibus 
reliquit ! in quod cultiores Europae populi intuentes 
obstupescunt adhuc , et altius animo inhaerentem do- 
lorem mitigare qua voce , qua scriptis , ubique fremi- 
tu quodam et indignatione conantur J Verum eo nunc 
difficilius conantur , quo major olim in dies affulge- 
bat spes , fore ut afflicta Regis conditio factiosorum 
hominum animos ad aliquem revocaret humanitatis 
sensum , aut apud omnis humanitatis expertes homi- 
nes valeret aliquis timor, ne aliorum in se Regum odia 
concitarent , quorum nonnulli in eos arma jam cepe- 
rant , alii intentabant , nisi abstinerent nefario scele- 
re . Ita quidem plurimi opinabantur , dum adhuc erat 
incertus exitus , et anceps fortuna Regis ; neque eos 
profecto fefellisset opinio , nisi plus quam gentis uni- 
versae vota nonnullorum immanitas et artificium va- 
luisset . Non enim omnis tam atrocis flagitii insimu- 
landa Gallia , ubi furentium quorumdam conjurato- 

mm manus , postquam omnem a se religionem pes- 
sumdatum , regiam omnem potestatem deletum , hu- 
mana omnia ac divina violatum iri in nefariis illis suis 
coetibus juraverat , in Regem optimum sacrilegas 
manus inferre , atque ejus sanguine foedare ausa est . 
Gallia , quae vere Gallia est , optimorum civium re- 
giaeque auctoritatis studiosissimorum multitudine re- 
dundans , aut in luctu et squalore delitescit debac- 
chantium ubique hominum post homines natos teter- 
rimorum minis oppressa , caedibus perterrefacta , aut 
sicis jugulo intentatis elapsa , extorris patria , bonis 
omnibus spoliata , ad tumulum usque lamentatione et 
planctu , qua sola ratione potest , enectum Regem 
prosequitur , nunquam lacrymas exhaustura , nullam 
linquam consolationem adhibitura dolori suo . Cujus 
Europa universa ploratui clamoribusque respondet : 
squalent urbes , afflictantur provinciae , regiae om- 
nes confectae senio sunt ; atque ubi quidquam homi- 
num misericordium est , aut lugubri veste , aut tu- 
mulis honorariis , aut funebri laudatione infelicissi- 

I 

mo Regi nulli non parentant , nulli non edunt certa- 
men quoddam moeroris . In quo nos ceteris vel pares , 
vel etiam superiores sumus : Tu vero , qui pro singu- 
lari ejus religione , atque in Christianam , cui praees, 
Rempublicam meritis , arctissimo cum eo amoris vin- 
culo adstrictus tenebaris, longe , BEATISSIME PA- 

TER , omnes dolendo praecedis . Et quoniam dum 
aerumnosissimoRegi, Tibique amicissimo justa persol- 
vis , me de ejus laudibus dicere , et aliquod dolori tuo 
lenimentum adhibere voluisti ; utrumque me praesta- 
turum existimo , si ostendero , LVDOVICVM XVI. 
ita beneficum et religiosum fuisse , ut regiae tran- 
quillitati auctoritatique beneficentiam anteposuerit , 
pro religione regnum, vitamque ipsam devoverit. Quo 
nihil ad ejus memoriam illustrandam gloriosius dici, 
potest , nihil accommodatius ad imminuendam magni- 
tudinem doloris tui . 

Eximiae virtutes multos Galliae Reges, et plenae 
dignitatis appellationes commendant : hos Augustos , 
illos Sapientes, nonnullos etiam Magnos et dictos , et 
habitos, ejus gentis annales et monumenta vetustatis 
loquuntur . Verum in iis nominibus plus interdum 
inest ambitionis quam gloriae , assentationis quam 
laudis : quae vero in bellis et victoriis conquisita sunt » 
ea fortunae magis , quam moribus convenire viden- 
tur . Quod vero populi caritas atque indefessa bene- 
ficentia Regibus nomen indit r in ejus societatem se 
fortuna non offert ; nihil ex illo sibi assentatio , ni- 
hil ambitio decerpit : omnes in eoPrincipum laudes, 
omnia vel maxime splendida et magnifica nomina 
continentur ; ut qui Beneficum dixerit Regem , idem 
et Augustum , et Sapientem , et Magnum appellet . 

Hac enim virtute homines propius accedunt adDetim ; 
nec tanta est ulli hominum , quanta Regi benefaciendi 
facultas. Age jam, videamus, BEA TISSIME PATER, 
quantum haec in LVDOVICO virtus enituit ; ut inde 
conficiamus quam jure sibi Benefici nomen vel ab ipsis 
regni exordiis promeruerit. Adolescens annos non am- 
plius viginti natus regni habenas capessere primum 
coepit . Si quidquam tunc in summa rerum omnium 
potestate jactantius, aut etiam arrogantius egisset, quis 
illi aetati non parceret ? quis non inconsiderate potius , 
quam superbe factum putaret ? Atqui nihil in Rege 
tam adolescente non lene , nihil non moderatum . 
Quae porro in edictis illis , quibus regni exordia illu- 
stravit , verba ! quam non dicam civilia et popula- 
ria , sed benevola atque paterna ! Se in Majorum suo- 
rum solium in primo aetatis flore sublatum a Deo ; ab 
ejus tamen bonitate sperare juventutem suam gentium 
sibi commissarum felicitati impedimento non fore : 
conflatum a suis Majoribus aes alienum se suscipe- 
re ; velle civium suorum fortunis parcere ; atque , ut 
pollicitationem res comprobet , gravi eos jam inde ve- 
ctigali solvere , majoribus etiam soluturum in poste- 
rum . Quae benevolentiae et caritatis plenissima ver- 
ba quis tunc bonus Galliae civis sine maximo animi 
motu audivit aut legit , quis nunc sine luctu et lacry- 
mis reminiscitur? 

Gratum erat populo , quod rei frumentariae com- 
mercium iis , quibus jamdiu intercipiebatur , libera- 
ret angustiis , ut monopolia praepedirentur , ut ex 
annonae inopia et caritate summa repente ubertas et 
vilitas consequeretur : gratum , quod, cum Rhemis de 
more Rex inauguraretur, quotquot in publicas custo- 
dias traditi erant, levari vinculis educique juberet: 
gratum , quod gravissimum vectigal , quod novis qui- 
busque Regibus nomine fausti ad regnum adventus 
solvebatur , ex toto remitteret : gratius etiam , quod 
saepe pedes incederet , quod occursantium multitudini 
leniter sese placideque videndum praeberet ; quod nul- 
lis quandoque corporis custodibus stipatus pauperum 
domos furtim obiret , eosque interrogaret , jam quo 
pretio staret annona , ne plus aequo ingravesceret , 
jam , quam in ipsos erogari jusserat , pecuniamne re- 
cepissent, ne quis unquam esset distributorum frauda- 
tioni locus . Vnum tamen erat , quod gratissimum 
fore populo videbatur , quod publica jamdiu vota ex- 
petebant . Suprema illa regni Concilia , quibus ex 
veteri instituto legum custodia , et juris dicundi fa- 
cultas mandata erat , Avus ejus decessorque sub re- 
gni finem dissolvit , atque ablegavit . Gravasset alium 
sublata haec Concilia instaurandi consilium; statuis— 
setque profecto , sublatum ab alio e cervicibus jugum 
subeundum Regi non esse : quin sibi percipiendos 

ejus operis faictus , cujus invidiae , si qua erat ; pon* 
dus alter sustineret . Haec , quae Regis animo facile 
obversabantur , num dubitamus , quin eadem ipsi 
consilia ob oculos ponerentur ab iis , quibus tunc tem- 
poris administris et consiliariis utebatur , studiosis- 
simis regiae potestatis, atque familiae ? Ea tamen LV- 
DOVICVS , quod populi optatis adversabantur , reji- 
cit ; et unum bene de omnibus merendi studium sui 
ipsius auctoritati praeferens, concupita a populo Con- 
cilia revocat in integrumque resdtuit . 

Atque hic plura de singulari LVDOVICI indul- 
gentia dicere haberem ; abrogata agri cultorum opifi- 
cumque tributa , sublatum jus captivitatis , amota a 
reorum quaestionibus tormenta , sontium custodias 
salubriori loco constitutas , atque alia id genus inex- 
plebilem ejus beneficentiam testantia ; nisi ea in pri- 
mis commemorare propositum mihi esset , in quibus 
aliquid de regia auctoritate remittere , quam de po- 
puli caritate maluit . Quae quoniam in miserum Gal- 
licae perturbationis tempus saltem pleraque incide- 
runt ; ad ea , quae in tanta regiae fortunae conversione 
pro sui populi otio atque incolumitate devovit , licet 
pro rerum , quae commemorandae erunt , acerbitate 
exhorrescens , festinat animus . Sine tamen , BEA- 
TISSIME PATER, ut, antequam indulgentissimum 
Regem per tot luctuosas aerumnarum vicissitudines 

prosequatur oratio mea , malevolorum hominum invi- 
diae occurrat , qui ad tantam laudem extenuandam 
ejus morum suavitatem , et flexilem in omne indul- 
gentiae genus naturam in quemdam animi torporem 
atque ingenii imbecillitatem detorquent . Quod ut 
ostendam quam maledice et injuria LVDO VICO obji- 
ciatur , non ad dicendi artificia atque orationis pig- 
menta confugiam , neque in argumentationibus quae- 
rendis , aut conjecturis capiendis immorabor , ubi 
dubitationem omnem praecidit simplex earum rerum 
commemoratio , quae nostris hisce temporibus gestae 
sunt . 

Et sane quae nisi eximia ac praestans natura po- 
tuisset tam ardua conari atque conficere ? Vetus ille 
Gallicanae gentis splendor , qui per totum fere terra- 
rum orbem ita inclaruerat, ut aliarum gentium oculos 
perstringeret , jam ab aliquot inde annis obscurari » 
cum ad regni gubernacula LVDOVICVS admotus 
est , ac pristina illa virium adeo ceteris Europae Regi- 
bus formidata praestantia sensim imminui ac declina- 
re coeperat ; vel quod bellum anni Mdcclvi. , cujus 
etsi prospera initia , infortunatus tamen exitus aliquan- 
tum gentis animos hebetarit , nervosque eliserit ; vel 
quod ea est rerum omnium humanarum natura atque 
indoles , ut cum ad extremum aliquid , quo nihil su- 
pra esse videatur , adductae sunt , aut paullulum hae- 

reant , aut etiam concidant et sublabantur . Itaque 
jam non Gallicae classes maria amplius trajiciebant 
leges ubique laturae , injecturaeque gentibus metum ; 
jam non in ceteris Europae regiis Galliae nomen do- 
minabatur , non in consiliis ineundis praeponderabat 
auctoritas . Quid de moribus dicam , quorum remis- 
sio , aut potius corruptio ita gentis industriam frege- 
rat , alacritatem sopiverat , ut commercii , et litte- 
rarum , quem sibi per tot annos asseruerat , principa- 
tus ille jam pene consenescere , ac mole sua ruere 
videretur ? Quae olim florentes gloriae et divitiis fa- 
mulabantur , jam de veteri dignitate dejectae soli vi- 
tio lenocinabantur artes : liberales doctrinas excolen- 
di ardor ille , quo praestantissima ingenia inflamma- 
ta nova usque , eaque rei litterariae maxime utilia in- 
venta extundebant, jam deferbuerat; et qui litterati ha- 
bebantur aut in relevando otiosorum fastidio , aut in 
fovenda voluptuosorum libidine , aut in irridendis 
sanctissimis Fidei dogmatis scripta impendebant sua ; 
alia quidem frivola , licet artificiosae dictionis fuco 
illita , alia impura , alia impia , omnia aeque Reipu- 
blicae noxia . 

Ita debilitatum , atque collapsum Galliae re- 
gnum LVDOVICVS accepit . Quae cum non so- 
lum conjiceret , sed plane cerneret ( neque enim sibi 
regnum , ut ceteris beatior , sed ut vigilantior esset , 

creditum a Deo esse putabat) , quam cito ad veterem 
Galliae gloriam potentiamque restituendam se contu- 
lit? Qua celeritate portus instauravit, multiplicavit pha- 
ros, navalia instruxit, maximas aedificavit ornavitque 
classes ? Quod unum eo Rege gestum est navale bel- 
lum , quanto classium apparatu gestum est! Mare Bri- 
tannicum , Mediterraneum , Asiaticum , Americanum , 
non disjunctis classis una temporibus, sedplures simul 
transmittentes in omnes fere terraaim plagas milites , 
copias , commeatus, redivivum Galliae decus appelle- 
bant . Improbent alii , per me licet , hujusce belli 
caussam , varius fuerit certaminum exitus ; nemo ta- 
men negabit , arbitror , Galliam cum gente congres- 
sam, quae ad navalem disciplinam et gloriam nata esse 
videtur , et magnitudine virium , et copia praedarum 
efficere potuisse , ut postea ambigeretur utra maritimis 
rebus natio magis valeret . Jam cum gentis suae vires 
ita LVDOVICVS confirmasset , ut cum potentissi- 
mis populis de principatu dimicaret, ejus quoque no- 
men late increbrescere , apud ceteros Europae Reges 
auctoritas valere , nulla sine illo magni alicujus mo- 
menti res agi , nullum eo nolente , vel imprudente 
bellum aut inferri , aut componi . Et sane quantam 
ejus auctoritatem res illa declarat , quod Moschos in- 
ter et Tureas compositionis auctor esset , quod Bo« 
russiam.cum Austria , Austriam cum Bacavia conci- 

liaret , quod Galliae foedus studiosius expeteretur , 
postularetur auxilium ! 

Age jam , quantam ex re maritima restituta at- 
que aucta commercio gentis , quod inde maxime viget 
et floret , accessionem factam esse putamus ? Mirum 
videretur , si desides jam cessantesque negotiatores 
ita ultro jam suppeditatis opibus , jam navibus com- 
modatis industrios navosque effecisset , ut eadem , 
quae prius ex commercio manabat , versaretur in Gal- 
lia pecuniarum ratio : quae LVDOVICI cura usque 
illuc redundavit , ut annuis ex una S. Dominici in- 
sula reditibus quingenties accesserint ; ac omnis uni- 
versim ex commercio quaestus post primos ejus regni 
annos ad quater millies excreverit . Referre possem 
hoc loco novas Mercatorum Societates in Africae oris 
fundatas, veterem in Asia restitutam ; illam , inquam , 
quam post bellum Anno Mdcclxiii. compositum ad 
nihilum redigi tanto Galliae detrimento necesse fuit ; 
possem commemorare constitutam ab eo in omnibus 
Galliae portubus earum rerum , quibus natio abunda- 
ret , exportationem , invectionemque earum , quibus 
egeret ; novas agrorum fructuosius colendorum ratio- 
nes inventas , provectas artes excitatos artifices ; 
nullum denique esse commercii genus , quod ejus so- 
iertiam fugeret , in quo gentem suam non exerceret , 

• non veterem illi principatum vindicaret . Sed alio me 

b a 

vocat ejus animi magnitudo , atque ad grandia na- 
tum ingenium , quod quibus regionibus Gallia cir- 
cumscribitur , iisdem licet satis amplis teneri cum 
non posset , remotissimas orbis partes complexum 
est ; atque ut illuc etiam mercatoribus nautisque suis 
aditus patefieret , veteres explorandas vias , novas de- 
tegendas curavit . Quem qui paullulum modo nostro- 
rum temporum historiam norit , Peyrousii nomen , 
cursus , infortunia latent ? illius , inquam , viatoris 
et nautae praestantissimi , quo se jactans Gallia im- 
mortalem Angliae Kookium non invidet . Hunc a 
LVDOVICO arcessitum , praemiis illectum , navi- 
bus , commeatu , omni copiarum genere instructum, 
ad ea , quae Kookius obire non potuit , maria lu- 
stranda , terrasque adhuc ignotas detegendas missum , 
magna quidem laus , sed cum aliis etiam Regibus noh 
paucis communicanda . At vero , quod talis tantus- 
que vir a LVDOVICO discesserit , non tam ejus 
in gentis suae gloria amplificanda studium, quam pera- 
cre mentis acumen , atque omnigenam eruditionem 
demiratus; quod testaretur , LVDOVICVM sibi at- 
loquenti Danvillium aliquem alloqui , aut Kookium 
videri , quis non in aliis inauditum , quis non illi uni- 
ce proprium fateatur ? 

Bonae etiam artes et politiores disciplinae Re- 
gisjopem implorabant , ne quid veteris dignitatis Gal- 

liae deesset Nescio post tot tantasquc rerum vicis- 
situdines , post tot quatuor ferme annorum caedes , 
incendia , rapinas an pulcherrima illa bonarum ar- 
tium monumenta , quae LVDOVICVS erexit , tot 
civium calamitosorum vitis fortunisque feliciora fer- 
rum flammasque evaserint . Si factionum turbarum- 
que temporum diuturnitate edaciorum furore fracta et 
prostrata jacent ; vos ego , vos liberalium artium 
cultores appello , quibus regiam ille suam patefecit 
quorum ingenia amplissimorum spe praemiorum ille- 
xit , propositis exemplis industriam acuit , largissi- 
mis muneribus opera cumulavit : vos inquam , qui 
tantorum fortasse beneficiorum immemores nefarias 
cum ejus inimicis pactiones et societates conflastis 
ut denique illum ( proh scelus ! ) raperetis ad mortem . 
Atqui vobis ille statuis picturisque confertissimas pi- 
nacothecas extraxit , in quibus quidquid paullo ma- 
gis affabre factum atque antiquo artificio videretur , 
imitandum vobis proponeret , caela vestra et penicil- 
la perficeret , gloriae quaestuique consuleret : vo- 
bis non modo ad delectationem , sed etiam ad cogni- 
tionem et studium exoticis y iisque perraris plantis 
consitos hortos aperuit , ubi quae trans maria terras- 
que nostras procreavit natura , et nobis quodammodo 
invidit ea tamquam nostratia oculis mentibusque ve- 
stris contemplanda subjiceret . Vobis typographicam 

artem ( utilem ne potius an exitialem , boni ne ma- 
gis et veri , an pravi fictique nunciam nescio ; quae 
cum Regis tam de se benemeriti virtutes extollere , 
nomen immortalitati commendare debuisset , tot illi 
sycophantias struxit , tam atrocem arcessivit interi- 
tum ) ; sed artem ille vobis typographicam faciliorem 
perfectioremque reddendam curavit , ut vestra illius 
ope scripta per omnem citius terramm orbem excurre- 
rent, atque ingenii doctrinaeque vestrae famam longius 
latiusque proferrent . Atque haec , quae pauca ex tam 
multis , quae dici possent , commemoravi ; Galliae 
vires terra marique a LVDO VICO confirmatae , au- 
ctoritas asserta , amplificatum commercium , bona- 
rum artium dignitas restituta , satis , BEATISSIME 
PATER , superque declarant , nullam rem esse in re- 
gnandi arte positam , quae mentem ejus fugere pos- 
set ; non illi praeterea in negotiis vel suscipiendis 
prudentiam , vel gerendis dexteritatem , vel confi- 
ciendis constantiam defuisse ; quae denique benefice 
et liberaliter agere consueverat , non animi imbecil- 
litati tribuenda esse , ut nonnulli injuriosius effutiunt , 
sed insitae ingenii lenitudini ac bonitati . 

At enim si nulla ex regiis illis virtutibus desi- 
derabatur in eo , quae magnam erga Imperantes po- 
pulis reverentiam injiciunt ; si mira quaedam huma- 
nitas , et singularis in omnes beneficentia ad has vir- 

tutes accessit , quae nimirum una prae ceteris gen- 
tium sibi concreditarum benevolentiam Regi conci- 
liat , et firmissimum est regiae auctoritatis praesi- 
dium , quanam caussa ( proh fidem hominum ac supe- 
rorum ! ) factum putemus , ut per postremos hosce 
annos gentem ille suam tot a se beneficiis affectam , 
non modo obliviosam et ingratam , sed crudelem 
atque impiam expertus sit ? Nota est illa Tibi , BEA- 
TISSIME PATER , qnin gravissimum animo tuo 
vulnus inflixit , quod ad Religionem Christianam , 
cujus vigilantissimus es custos acerrimusque defen- 
sor , una cum Re^um Christianorum dominatu labe- 
factandam spectabat. Nec vero a vulnere hoc tuo re- 
fricando magnopere absterreor , cum ex hujus rei re- 
cordatione non minor in Te laus profectura sit , quod 
ab impiis hostibus strenue Religionem tutatus es, quam 
in Christianissimum Regem , quod ab impurissimis 
Religionis osoribus oppressus fortiter mortem oppetiit. 
Pone igitur ante oculos miseram illam quidem et fle- 
bilem Galliae speciem , sed ad funestam infortunio- 
rum seriem , quae florentissimum Regnum , Regem- 
que infelicissimum obruerunt , cognoscendam neces- 
sariam : sanctissimum philosophiae nomen ad impo- 
nendum multitudini imperitae jam tum Ludovico XV. 
regnante ab impiis hominibus usurpatum : clandesti- 
nas statis temporibus locisque ad Religionem ever- 

tendam coitiones : incredibilem pestiferorum libro- 
rum vim ad mores corrumpendos ex nefariis latibulis 
erumpentium in lucem : virtutum contemptum : im- 
punitatem vitiorum : effraenem cogitandi agendique li- 
centiam . Serpebat per universam Galliam , mana- 
batque latius in dies lethale virus ; Parisios in priinis 
principem regni urbem infecerat , neque ipsi Regis 
aulae pepercerat , quam cum primum LVDOVICVS 
regnare coepit foede contaminatam invenit . Quem 
summis ad caelum laudibus ob idipsum jure omnes ef- 
ferent , quod adolescens in summa rerum omnium 
potestate constitutus , nemini mortalium vitae suae 
rationem redditurus, nullis unquam improborum con- 
siliis , nullis remissioris vitae irritamentis , non ipso 
Procerum quavis suasione et illecebra fortiore exem- 
plo a severioribus , quibus puer a sanctissimis Pa- 
rentibus imbutus erat , institutis avocari potuerit ; 
nec castum animum , et a natura ipsa ad honestatem 
comparatum vel paullulum commaculari passus sit, 
etsi non semel peccandi occasio , non fortuito illa 
quidem , sed consulto offerretur ab iis , quorum in 
saeculi vitium prolabi Regem intererat ; aut quod 
regium exemplum vitae suae turpitudini obtendere , 
aut quod corruptelarum illecebris Rege irretito , ora- 
pia facilius miscere se posse arbitrabantur . 

Sed morum dissolutio ita jam invaluerat , ut 

Regis exemptum par illi coercendae flori esset : inte- 
rea qui nefariis consiliis philosophiae nomen obtende- 
bant , hoc Religionis evertendae tempus esse rati, pra- 
vas impudentius doctrinas disseminabant in vulgus , 
quae quo magis Religionem convellebant , eo excipie- 
bantur avidius : nihil enim hominibus dissolutis an- 
tiquius, quam quos animi cupiditatibus Religio injicit, 
fraenos detrahi , nihil optatius quam ea inania et riden- 
da putari , quae morum intemperantiae ad potiundum 
incitatae repugnant . Verum licet infracto Religionis 
fraeno , licet in summa impietate , nondum tamen 
conscelerati homines , ad quam tantopere immine- 
bant , nacti erant summam licentiam : supererat amo- 
vendus regiae auctoritatis timor , quo impediebantur 
adhuc , quominus divina omnia et humana miscerent . 
Oh Galliae universae , et Regi in primis regiaeque fa- 
miliae funestum bellum ! Bellum illud, inquam , Ame- 
ricanum , ad quod suscipiendum nescio utrum admi- 
nistrorum imprudentia , an inimicorum fraus adole- 
scentem Regem impulerit . Tantine igitur America© 
libertas erat , ut tot deinde Galliae calamitatibus , tot 
Regi aerumnis , tot Europae universae timoribus bel- 
lisque staret ? U tinam novus ille orbis tot a nobis 
marium interjectu sejunctus , quemadmodum per tot 
saecula majoribus nostris , ita et nobis irrepertus fuis- 
set 1 Non illi funestam Gallia libertatem asseruisset , 

non ille Galliae pro libertate aurum rependens una 
cum auro fatale illud ferrum immiscuisset , quod tan- 
ti Regis manus constringeret , augustum caput ab- 
scinderet . Sed quoniam praeterita mutare non possu- 
mus ; optandum saltem esset, ut, quemadmodum ego , 
ita qui nostrorum temporum historiam posteritati 
mandabunt , et ipsi cursim ac raptim exitiale hoc bel- 
lum attingant ; quod unum rebus a LVDOV1CO 
praeclare gestis nonnihil tenebrarum offundit , ejus 
vero administris et consiliariis sempiternam infamiae 
notam inurit . Quorsum igitur hujus ego belli men- 
tionem facio? Utintelligatur, quoad beneficentiam 
procliviores sunt Reges, eo magis Aulicorum suas 
publicae felicitatis obtentu specieque technas velan- 
tium insidiis obnoxios esse : hoc nomine beneficen- 
tissimum Regem in errorem inductum , atque ad omi- 
nosa illa arma compulsum suis ad se opprimendum 
inimicis ansam dedisse . 

Posteaquam enim maximis impendiis constituta 
victoria est , ab armisque cessatum , ita imminutum 
gentis aerarium repertum est , ut ingens tota Gallia 
tumultus questusque fieret : exhaustis ob praeteritum 
bellum jam prope precuniis publicis , neque regni one- 
ra amplius sustineri , neque creditas pecunias solvi 
posse ; Galliae fidem , in qua maximum gentis firma- 
mentum situm erat , fore in dies angustiorem , brevi 

etiam defecturam . Has factiosi homines admurmura- 
tiones quam citissime excipientes , quam latissime dis- 
sipantes gestiunt , triumphant ; perturbationis , quam 
jamdiu machinabantur, signum sustollunt: Regem 
omnium optimum , integerrimum , dignissimumquc , 
cujus amovendi a patria impendentis periculi studio 
enixe ejus administri obsecundarent , tradiderunt ho- 
mini alienigenae , vaferrimo , cupidissimo : qui ad 
publicam pecuniam administrandam arcessitus popu- 
lum decepit , Regem prodidit, aerarium perdidit : 
quam maximas enim pecunias mutuatus est , innume- 
rabiles versuras fecit ; quibus cum laboranti aerario 
opem ferre aliquam videretur , revera aes gentis alie- 
num eo adauxit usque , ut illi in posterum solvendo 
nullus Rex , nullus Quaestor , nullum vectigal esset . 

Errata Principum in maximas populorum cala- 
mitates evadunt : quam saepe tamen ab improbis admi- 
nistris , perfidisque consiliariis imprudentes adiguntur 
in fraudem ! Nemo aequus rerum existimator exhau- 
stum Regis incuria aut luxu aerarium esse queri 
potest : norunt omnes quam , ne deficeret , ille adla- 
borarit , quam nihil intentatum reliquerit ; cumque 
intelligeret quantum sit in Regum parsimonia vecti- 
gal , et quanta inde publicis pecuniis accessio fiat , 
quam non sibi , non regio juri , ornamentoque peper- 
cerit , ut ex una ejus continenda regiorumque sum- 


Digitized by Google 


oo 4** 

ptuum temperatione centies quinquagies in aerarium 
quotannis redundarint : nota sunt etiam omnibus ejus 
de aerario restituendo plena aequitatis sapientiaeque 
cousilia , quae si valuissent , pecuniae inopiae subven- 
tum satis esset , neque una cum Rege suo amantissimo 
in tot aerumnas Gallia concidisset . Sed obsistebat 
conflata jamdiu Regis hostium societas, quorum regni 
aerarium exhauriri vehementer intererat, ut in perdi- 
tis rebus eo Regem adducerent , ut illum totius regni 
conventum indici juberet, quo aut connivente , aut 
adjuvante , suos illos cogitatos furores brevi explere ? e 
posse sperabant . Hoc boni jamdiu exoptabant , ut de- 
liberaretur qua ratione mentibus quotidie in pejus re- 
gni fortunis succurri , resque omnis publica ab immi- 
nenti calamitate servari posset : postulabant et mali , 
quorum aut privatam obscuritatem fastidientium , aut 
domesticam inopiam aegre ferentium ambitioni , aut 
cupiditati uberrimum conventus iste pabulum pollice- 
batur ; urgebant vero religionis , Regisque hostes, 
quorum molitiones eo dirigebantur, ut in sententia- 
rum varietate , quae hujusmodi conventuum comes 
pleaimque esse solet , ea discordiarum seditionumque 
semina jacerent , ex quibus aliqua religioni Regique 
fatalis totius regni perturbatio prodiret : neque Rex 
indulgentissimus recusavit , qui , etsi dominationem 
suam in hoc conventu imminutum iri prospiceret; 

quidquid tamen genti suae bono fore putabat , non ja- 
cturae , sed quaestus loco ponebat . Itaque postquam 
exemplo Henrici illius Magni proposito viros ex omni- 
bus regni provinciis et civitatibus primarios , quos No- 
tabiles Galli appellant , Parisios arcessivit , atque 
omnis pro temporum difficultate consultatio in irritum 
cecidit ; tandem , ut in summis rerum angustiis nihil 
quod in more positum erat institutoque majorum omit- 
teret , gentisque universae optatis obsequeretur , ex 
tribus totius regni ordinibus. Ecclesiasticorum videli- 
cet , Nobilium , reliquorumque Civium spectatissimos 
eligi et congregari jubet , qui rogati sententias dico* 
rent , secumque afflictis ac pene prostratis Galliae 
rebus consulerent. Ex quo in gentem suam merito,- 
quod ad alia ejus innumerabilia veluti cumulus acces- 
sit , qualem ( proh Deum immortalem ! ) quantumque 
cepit principio voluptatis fructum ! Non Rex inter 
administros et consiliarios suos in gravissimo totius 
Galliae Concilio , sed Paterfamilias in privata domo 
inter amantissimos filios constitutus sibi esse videba- 
tur . Quae ejus verba , quam humanitatis et indulgen- 
tiae plena ! Quam reverenter a toto illo conventu 
quam peramanter excepta ! Quid vero populus ! Quae 
ex omnium vultu laetitia erumpebat ! Quae ex oculis 
laerymae , mutuae in Regem suum caritatis gratique 
animi testes i 

Jam unde tanta illa rerum conversio ? Quis illos 
fidelissimos Proceres , quis Clerum fortissimum , quis 
Gallicanae Nobilitatis florem ab Regis latere divellit , 
expulit , relegavit ? Quis populum illum adeo Regi 
suo obsequentem , adeo devinctum de veteri illa obser- 
vantia studioque detrusit , corrupit , fascinavit ? Quis 
tot tantasque Galliae restituendae spes rescidit , in irri- 
tumque redegit? Idem ille , quem teterrimis Regis ho- 
stibus in aerario administrando conjurationis facem 
praeferre vidimus ; qui cum videret in tanta primi , se- 
cundique ordinis integritate , in tanta Ecclesiastico- 
rum , atque Nobilium optimorum consensione suos in 
Regem , religionemque conatus facile prostratum iri , 
postremi Civium ordinis , unde illi plures suppetebant 
ejusdem amentiae scelerisque socii , querimonias fove- 
re , studere ambitioni , postulata tueri coepit : cum- 
que eo auctoritatis devenisset , ut nihil ab optimo Re- 
ge publicae felicitatis atque otii specie non extorque- 
ret , omnia quae vellet Regis nomine imperaret ; po- 
tuit nimirum unus , nequicquam repugnantibus bonis 
omnibus , veteres regni leges perfriugere , negligere 
auctoritatem exemplorum , rerum naturam invertere , 
violare sacrum aliorum ordinum jus ; efficere , ne diu- 
tius teneam , ut qui tertium Civium ordinem reprae- 
sentaturi convenerant , duplo reliquis ordinibus plufes 
essent . 0 Regis impaidentiam ne dicam , an fatalem 

quemdam errorem ? Sed alea ab eo jacta jam erat : 
uni , in quo populi spes omnis sita erat , omnia crede- 
re, nihil negare satius esse duxit, quam populum 
exasperare , Galliamque in tanto temporum turbulen- 
tissimorum motu perdere , si quidquam illi denegaret , 
aut ejus integritati prudentiaeque vel paullulum diffi- 
dere videretur . 

Aucto factiosorum postremi ordinis Civium nu- 
mero, aucta quoque audacia est : teterrima consilia pa- 
tefacta , facinorosorum multitudo mercede conducta. 
Rex circumventus , in discrimen adductus . Eo nimi- 
rum illarum pestium minae spectabant , ut adversos 
primorum ordinum, qui ex fortissimis Regisque studio- 
sissimis viris constabant, conatus superarent, virtutem- 
que proposito Regis periculo infringerent . Furori pru- 
dentia , moderatio cessit audaciae ; nam optimi illi 
Proceres timentes, nequa Regi vis inferretur, con- 
sternari primo , deinde silere , tum vinci se sine- 
re ; denique in tertium plerique ordinem transmigrare 
coacti regnum regni hostibus tradiderunt , de quo po- 
tius quam de Rege actum esse malebant . O caecam 
spem ! O praeposteram cogitationem ! Quae una Re- 
gis servandi ratio esse videbatur , quam cito in Regis 
exitium recidit ! Quod tot Regum decreta sanxerant, 
tot Galliae conventuum inveterata consuetudo firma-: 
verat; in quo civium concordia , gentis gloria , regni 

incolumitas nitebatur , illud ordinum discrimen aufer- 
tur: ex gravissimo sanctissimoque Galliae Concilio 
fit turbulentus hominum , non ut cum„ Rege delibe- 
rent, sed ut in Regem dominentur, convenientium 
coetus . Qui nullo timore vinci divellique a Rege pos- 
sunt , tot fortissimi Galliae Ecclesiarum Antistites 
tot Sacerdotes integerrimi , tot nobilissimi regni Pro- 
ceres , cum abnormem illam absurdamque ordinum 
permixtionem praepedire amplius non valerent , scele- 
ri saltem audaciaeque obsistendi consilium ineunt , in 
contrariam partem discedunt . Fortes et animosi , vul- 
tu semper eodem , oratione stabili et non mutata ani- 
mi robur , prudentiam consiliorum , sententiarum vim 
petulantiae, amentiae, clamori objiciunt . 0 invicti 
et nunquam satis laudandi viri ! Cessistis vos qui- 
dem impotentium hostium furori , sed non timidi igna- 
vique cessistis : multos ex vobis gloriosa pro Rege et 
religione mors obita memoriae posterorum sempiter- 
nae commendat : qui vero gladios illos et sicas effu- 
gistis , patria, domo, fortunis omnibus spoliati , in 
quem unquam locum aut tam desertum, aut tam inhu- 
manum accedere vos poteritis , qui tantam virtutem 
non mirari , excipere , appetere videatur ! Utinam tot 
ac tanta exempla virtutis populum aut in officio conti- 
nuissent , aut ad officium revocassent ! 

Horret , BEATISSIME PATER , ac refugit 

animus ea commemorare , quae nos ipsi reformidan- 
tes audivimus , quorum exempla nulla fortasse prae- 
bet antiquitas , quibus fidem posteritas vix habebit . 
Infimam plebem, praeterea multitudinem hominum, 
quibus Parisii redundabant , prope infinitam , colle- 
ctam ex juvenibus corruptis , ex civili luxuria , ex 
desperatis decoctoribus , jamdiu vitiorum illecebris 
irretitam , impuris eorum , qui se philosophos prae- 
dicabant , doctrinis imbutam , divitum fortunis in 
turbidis , ut fit , temporibus imminentem , facile illi 
conjurationis duces largitione pelliciunt , mercede 
conducunt , annonae jam inopia , jam copia compel- 
lunt , ut Regem tumultuose circumstet , bonis omni- 
bus ferro ignique minitetur . Adde istuc seditiosas 
conciones , adde furentes effraenis libertatis , et com- 
mentitiae inter omnes rives nequnl iratis praecones. Qui 
de ruentibus regni fortunis instaurandis convenerant , 
jam de immutandis regni legibus , de regia auctorita- 
te circumscribenda , de summo populi dominatu vindi- 
cando coram populo disputant, obstrepunt, vociferan- 
tur: libertatem cuique a natura inditam nulla posse 
nec vetustate deleri , nec vi comminui , nec barbaria 
violari : ad hanc hominem non doceri , sed fieri , non 
institui , sed imbui ; Reges , quos libere populus non 
cidsciverit , tyrannos ; quos adsciverit , posse a po- 
pulo , si e republica fore arbitretur , de regno deji- 

f/ ; J7/2W/7Z et vere Regem esse populum . Quibus ad- 
dunt quae ambitioso egentique vulgo novarum re- 
rum cupiditatem maxime ingerunt : aci illustria et 
quaestuosa regni munera , qui soli Nobilitati hacte- 
nus patuit , aditum cuique esse clebere ; siquidem ad 
omnes patria , omnes ad patriam aeque pertineant : 
generis praestantiam esse in hominum societatem a 
Regibus , et regni Proceribus invectam , ut mutuam 
sibi utrique opem ferentes tutius in reliquos cives do- 
mi nentur : nullum deinceps tolerandum inter cives di- 
scrimen , nisi quod caritas patriae et virtus cujus- 
que fecerit . 

His seditiosorum hominum vocibus , quo popu- 
lus ille levior novarumque rerum appetentior est , eo 
acrius incitabatur , ut non tumultuari , sed furere vi- 
deretur ; neque in viro<? dumtavnr Nobiles et Eccle- 
siasticos , sed in Regem ipsum conflabatur invidia , 
intentabantur minae . Qui ratus posse multitudinem 
concitatam indulgentia deliniri , in illum ipsum tot 
turbarum auctorem conventum suae bonitatis mune- 
ra largiturus populo inspectante se confert. Quid ve- 
ro erat , quod a tam benefico Rege impetrare popu- 
lus non posset ? Quid , quod ille pro populi incolu- 
mitate non devoveret ? Taedium dominationis inces- 
serat ? Se gentis suae non Dominum , sed Principem 
fore pollicetur . Premebat tributorum , quae Regi sol- 

verentur , multitudo ? Satis habet , si qua libere sibi 
offerantur . Honorum , qui Nobilium proprii hacte- 
nus fuerunt , cupiditas ceperat ? Cum postremo etiam 
Civium ordine communicari decernit . Quid plura ? 
Profitetur , regnare solum se nolle , regiam cum civi- 
bus suis auctoritatem partiri cupere , illum totius gen- 
tis conventum , cujus consiliis utatur , statis semper 
temporibus indicturum . Quae tanta barbaries , quae 
crudelitas tanta usquam est , quam tanta Regis facili- 
tas , tanta lenitudo remorari atque emollire non po- 
tuisset ? O inustam Galliae et nunquam eluendam tur- 
pitudinis notam ! Tantam enim mansuetudinem , tam 
inusitatam inauditamque humanitatem , tam non di- 
cam popularem , sed familiarem collocutionem con- 
secuti sunt aestuantes tumultus impendentis rebel- 
lionis funesti indices , secuti contumeliosi clamores 
teterrimi sceleris fatales nuncii , secutus ille in Regis 
aedes quasi in hostium urbem nocturnus impetus . 
O noctem illam luctuosam , et sempiterna , si fieri 
posset, oblivione delendam! qua lymphatae multitu- 
dinis armis optimus Rex appetitus , Regia Conjux 
contumeliis oppressa , Regia omnis familia minis 
perterrefacta . Quam quidem noctem umbras equidem 
effudisse solito obscuriores arbitror, quibus tanta ac 
tam visu foeda facinora obrueret . Quae tamen adeo 
caligantes tenebrae reperiri possunt , unde furentium 

hominum non erumpat audacia ? Qui vero et quam 
execrandus dies ille , qui tam tetram noctem conse- 
cutus est ! quo die e regio Versalliarum domicilio 
Rex violenter abstractus , et illarum pestium ac fu- 
riarum custodia circumfusus Parisios transmigravit . 

Hic dies LVDOVICO regnandi finem attulit, 
atque adversa omnia metuendi bonis , expectandi ma- 
lis initium . Ex illo enim turbulentus ille non amplius 
Galliae ordinum , sed Regis hostium conventus su- 
premam sibi auctoritatem vindicavit : ex illo Regi 
specie tenus imperandi relicta dignitas , reipsa pa- 
rendi necessitas injuncta : ex illo mixta , perturbata 
omnia , bonorum caedes , Principum fugae , prae- 
donum dominatus , monstrorum tyrannis . Invictus 
ille Regis Frater Atrebatum Princeps, cum a con- 
juratorum mucronibus suum peti latus videret , in- 
gruenti hostium furori non se ille quidem propter vitae 
cupiditatem subduxit , sed ut laboranti Fratri , quae 
in patria non posset , extra patriam auxilia tutius 
contraheret , et formidatum illum Henrici IV. gla- 
dium secum ferret , tantorum scelerum vindicem 
Augustae Regis Conjugi fugiendi non caussa solum 
ne tantam furenti plebi virtutem , tantamque gene- 
ris dignitatem traderet , sed pene necessitas erat : 
Regis enim consilia , hortatus, lac rymae adigebant: 
his illa nihil movetur : est incredibili quodam robore 

animi septa ; negat relicto Rege vitam produceret 
profitetur , sibi ad carissimi Conjugis pedes mortem , 
si oportuerit , obeundam . O dignam tantae illius 
Genitricis Filia , dignam tanti Imperatoris Amita , 
tantorumque Imperatorum Nepte et Sorore virtutem 1 
Consueverat jam illa volubilis vagaeque Regum for- 
tunae rationem non expavescere ; Aulicorum simu- 
lationes, infidelitates amicoaim , inimicorum calum- 
nias erecto animo atque obfirmato jam vicerat , non 
sine quadam , ut arbitror , sapientissima aeterni Numi- 
nis providentia; quae, cum vellet novum quoddam re- 
giae constantiae exemplum in invicta Femina exhi- 
bere , ad longe majora illam infortunia exantlanda 
fingebat . Supererant Regis Amitae spectatissimae 
Feminae ab illis vesanae plebis in regiam domum 
irruptionibus liberandae . Digna tantarum virtutum 
exemplis Gallia non erat : quas tamen domo profu- 
gas , caris simisque pignoribus divulsas, qua verbo- 
rum contumeliis , qua minarum insolentia ad regni 
fines ingrata illa patria prosequitur , cupidis Roma 
ulnis , Roma omnium virtutum parens atque adju- 
trix amplectitur : atque ad ceteras tuas laudes , BEA- 
TISSIME PATER , hanc etiam accedere aequum 
erat , ut nobilissimas DIVI LVDOVICI Neptes per- 
amanter invisens consolarere , iisque paternae pie- 
tatis officiis , quae , et tantarum Hospitum digui- 

tas , et animi tui magnitudo postulabat , exciperes . 

In hoc miserrimo rerum statu , cum famosis 
ubique Civitas libellis redundaret , omnium aures ab 
impurissimis declamatoribus fatigarentur , omnia que- 
rimoniis , clamoribus , minis personarent , omnia 
imminentem Regis caedem portenderent ; si alicubi 
Rex mansuetissimus serviendum tempori duxit , si 
cum turbulentis illarum pestium factionibus mitius 
agere ac connivere visus est , si denique civilem il- 
lam Cleri constitutionem Catholicae Ecclesiae regu- 
lis atque auctoritati adversantem sanxit ; non tam 
reprehendendus quod aliquid de regia firmitate atque 
avita religione remiserit , quam quod invitus coa- 
ctusque remiserit excusandus . Equidem sentio , si 
suam unius salutem in discrimen adductum iri putas- 
set , nunquam impiis illis decretis subscripturum fuis- 
se : alias ille prospexit animo procellas , aliis impen- 
dentibus tempestatibus cessit . Tot bonis civibus , tot 
fidelibus servis , Regiae familiae universae , toti ille 
Galliae timebat : quo enim eo recusante non prorupis- 
set , cujus capiti pepercisset tantae conspirationis in- 
sania ? Non igitur desideranda in eo firmitas , sed li- 
bertas fuit . Atque utinam catenas illas, quibus vincie- 
batur , tandem frangere , atque ex tanta conversione 
et perturbatione rerum omnium evadere potuisset ! Ea 
profecto revoc asset , quibus invitus subscripsit ; eva- 

nuissent consilia parricidarum ; Gallia staret , sta- 
ret in Gallia Religio . Suum erat conari, perficere for- 
tunae : quod unum praestitit summae ejus virtutis 
fuit , quod alterum consequi non potuit fatalis cu- 
jusdam calamitatis . Neque vero in fugam se conjecit 
concitaturus Europae Reges contra illum suae au- 
ctoritatis ereptorem conventum , exercitusque con- 
tracturus , quibus illatas regiae majestati perseque- 
retur injurias . Quam ejus carnificum calumniam etsi 
mite Regis ingenium , maximeque a caede et sangui- 
ne alienum satis non refelleret ; ea prorsus obterunt 
atque contundunt , quae constanter egit , ut formi- 
dolosum , quod eo deinceps invito exarsit , a patria 
bellum amoveretur . Quoties enim oblata ab aliis Re- 
gibus auxilia recusavit ? Quoties justam Romanorum 
Imperatoris , Uxoris suae Fratris , iram compescuit ? 
Quoties foederatorum in Galliam Principum consilia 
distulit , arma continuit ? 

In re tam clara , tam recenti , tam nota omni- 
bus supervacaneum est immorari : loquuntur litterae 
ab eo saepius datae , loquuntur legati saepius missi ; 
loquuntur Reges , quorum nunc armis Gallia premi- 
tur ; qui LVDOVICI consiliis hortatibusque pacati 
acquievissent , nec turbidis se Galliae rebus implicari 
unquam passi essent , ut in suis illis belli denuncia- 
tionibus palam testati sunt , nisi vesanus ille Galliae 

conventus bellum prior indixisset , aut si abstinuis- 
set per omnem Europam disseminare suum illud licen- 
tiae et seditionis exitiale virus : loquuntur denique 
ipsi Regis hostes , qui , cum tam manifestis pacis et 
concordiae non modo consiliis , sed etiam conatibus 
revincantur , ne videantur haerere , alium calumniae 
colorem obtendunt , perinde atque ille belli auxilia 
extra regnum opperiri , quam in regno arcessere ma- 
luisset ; parum quidem solliciti , si minus sibi ipsi co- 
haereant , modo Regem omnia ejus facta carpentes et 
in pejorem partem detorquentes oppugnent . Si enim , 
ut negare ne ipsi quidem audent , a bello abhorrebat 
in regno , idcirco e regno egredi voluisse dicendus 
est , ut cives suos bellum efflagitantes ad consilia pa- 
cis , quod praesens non poterat , absens revocaret . 
Quid , si ne egredi quidem e Regno voluit ? Quare 
sibi fugiendi caussa , quo fugiendi mens- fuerit , ipse 
omnibus patefecit ; tantaque erat ac tam spectata ejus 
animi integritas atque ingenuitas, ut omnis ab eo men- 
dacii et simulationis suspicio facessat . Captivitati se 
ille suae , non patriae surripuit : in aliquem regni lo- 
cum sc conferre statuerat , ubi et natura regionis , et 
fidelium militum atque amicorum custodia munitus tot 
nova decreta libere ct cogitate perpenderet ; quae e pa- 
tria essent , sanciret , quae contra patriam abrogaret • 
fore etiam putabat , ut , tanto perturbationis aestu post 

aliquem temporis interjectum defervescente , cives se 
sui tandem colligerent , atque ad saniora consilia 
mentem converterent ; quibus ad officium redeunti- 
bus liberalissimam omnium scelerum veniam Rex 
clementissimus offerebat , veram libertatem , inco- 
lumitatem , Religionem omnis incolumitatis fontem . 

Huic plenae consilii sapientiaeque fugae arride- 
re fortuna paullisper visa est . Quo tamen io perse- 
quenda virtute scelus non pervadit, quo non citis- 
sime pervenit ? Improvisum prope Varennam adest , 
fugam remoratur, fugientem circumvenit, compre- 
hendit . Elapsa tamen ex ejus manibus praedae pars 
est : alter Regis Frater felici quodam fato evasit e re- 
gno , ne suas , equidem credo , misero Fratri vindex, 
parvo Fratris Filio assertor , afflictae patriae libera- 
tor , oppressae Religioni defensor deesset . Potuis- 
set et ipse Rex facile effugere , modo fortes et sui 
studiosos milites irruere in illos praedones jussisset ; 
vi victa vis , vel potius oppressa virtute audacia esset. 
Ita quidem , nisi en usque cives dilexisset suos , ut , 
si eorum sanguine libertas sua stare deberet , nun- 
quam emendam putaret . Verum si minus sibi , at 
Regiae Conjugi , at Sorori , at Filiae , parvoque Filio 
consuluisset ? Idem Conjugi , idem Sorori et Filiae 
animus , eademque Regi sententia : Filii tantae vir- 
tuti impar aetas ; cum adoleverit , veram ex Genito- 

ris exemplo Regum laudem , fortunam discet ex alii§; 
Cum igitur comprehendi potius , quo recasura , cum- 
que res esset , quam obniti et suorum caede foedari 
Rex statuisset , cum Regia familia et comitatu Pari- 
sios reverti cogitur . Nefarii satellites augustam illam 
praedam circumstant : circumfusa undique multitudo 
visendi studio ruit ; neque os illud incestum proferre 
satis habet ; captivis Principibus verborum contume- 
liis illudit , fugam irritam objicit , comprehensionis 
dolorem exasperat . Quod tamen laborum et molestia- 
rum plenum iter fortiter illos et patienter tulisse fe- 
runt . Qui vero , et quam teter Lutetiam Parisiorum 
introitus ! Quam lugubre noctis illius silentium I 
Quam ferox militum aspectus ! Quam formidolosae 
plebis caedem anhelantis minae ? Praetereo quae Re- 
gis adventum consecuta sunt : tantam enim ac tam 
foedam regiae majestatis contemptionem non capiunt 
angustiae orationis meae , non recipit dolor , non in-' 
dignatio sustinet . Quae si commemoranti adeo in- 
grata sunt , quam , proh Deus immortalis ! experienti 
Regi molesta , quam intolerabilia fuisse putemus ! 
Nec vero quispiam arbitretur, ejus tot injurias animum 
infregisse , aut potuisse unquam ab illa sua lenitate 
avocare : bacchantis populi minis blanditias objicit , 
furori mansuetudinem , erectis gladiis armatum bene- 
volentia pectus : volentem in regiam irruere , licet mi- 

meem , licet armatum , licet tantae majestatis sacra- 
rium petulantia sua incestatuaim ingredi sinit , comi- 
ter excipit , peramanter affatur ; atque ut blandius 
demulceat, oblatum pileum , injuriosum illud libertatis 
insigne augusto capiti imponit . Coactus quidem id 
fecit ; desiderio tamen tantae feritatis deliniendae , 
non timore coactus : nescia enim timoris innocentia 
est ; quod idem ipse testari voluit , cum arreptam 
unius ex iis qui aderant satellitis manum regio pe- 
ctori admovit : illud nimirum facto ostendens , nc 
in asperrimis quidem rebus palpitare solere cor inno- 
centium et fortium virorum . 

Quae tamen tanta repente conversio ? Quid in- 
sueta illa severitudo ? Quid tristis et caperata frons 
animi obfirmate abnuentis index ? Quae porro reliqua 
res est , quam efflagitare populus possit , concedere 
Rex nolit ? de jure tributorum remisit , corporis sui 
custodias imminuit , regiae domus sumptus tem- 
peravit , auctoritatem , dominationem , libertatem , 
seipsum populo tradidit atque devovit . Numquid 
aliud devovendum restat ? Una illi in hac rerum 
prope omnium profusione Religio supererat , quam 
a suis Majoribus , Christianissimis Regibus acce- 
ptam carissimam semper habuerat ; hac se spolia- 
ri non sinit . Spurcissima illa et teterrima mon- 
stra , quibus in tanta rerum perturbatione excitans 

da illud propositum in primis erat , ut omnem in Gal- 
lia religionem prorsus excinderent , cum viderent , 
sua se perficere consilia non posse , adversantibus tot 
clarissimis Ecclesiarum Praesulibus , invictisque Sa- 
cerdotibus , qui nullis nec blandimentis , nec minis 
adduci potuerunt , ut nefarias illas Catholicae Eccle- 
siae deletrices leges jurejurando suo comprobarent , 
decretum fecerunt tyrannicum , inhumanum , im- 
pium , quo bonis omnibus spoliati ablegabantur a 
Gallia . Hoc Regi proponunt ; si sancire vellet , prom- 
ptam hanc et facilem fore viam ad tot Civium dissidia 
placanda, ad tot populi turbas sedandas pollicentur: 
quo in irritum revoluto artificio, ad minas confugiunt; 
multitudinem, ferrum, flammamque minitantem osten- 
dunt . Sed magnus atque a teneris , ad pietatem con- 
formatus animus omnia sibi prius perferenda statuit , 
quam decretum istoc auctoritate sua confirmandum 
tam Christiano nomini inimicum , tam truculentissi- 
mis illis Neronum, Deciorumque temporibus dignum . 
Qua intercessione fortiter constanterque interposita 
et maculam , si quam in aliis decretis sanciendis 
forte suscepit , omnem delevit , et gloriosissimae 
morti obeundae materiem sibi campumque constra- 
vit . In hanc enim ex eo regiae intercessionis tempo- 
re implacabiles illi religionis osores imminere atque 
inhiare nunquam destiterunt . Interceptae ab iis sacro- 

rum Antistitum pecuniae , direptae Sacerdotum for- 
tunae , Christiani Gregis Pastores e suis sedibus ex- 
pulsi , sacrilegi religionum Ministri , raptores , lupi 
in eorum locum suffecti; templa spoliata, diaitae arae, 
aliaeque sacrorum religionumque violationes innume- 
rabiles , quae commemorari sine horrore non possunt : 
eisi Christianorum Fidem maxime imminuerant atque 
infirmaverant ; videbant tamen , se vivo Rege non tan- 
tum nomine , sed re Christianissimo illam a Gallia 
eliminare , quod fixura destinatumque animo erat , 
prorsus non posse. 

Itaque sceleri omnium maximo conficiendo sta- 
tutus a parricidis dies adventat ; cujus cum certior 
Rex factus esset , corporis sui custodiis edicit , ne si 
quid popularium turbarum circa regium domicilium 
oriatur , vim inferant cuipiam ; ut mitius , quoad fieri 
potest, cum populo agant, hortatum et suasum vi 
et armis , arma et vim re desperata tantum opponant . 
En superbus ille Dominus libero populo praefici indi- 
gnus ! En impotens Tyrannus non paterno tantum 
sceptro, sed etiam vita spoliandus! Proh Deum immor- 
talem ! Quinam , siquidem hic tyrannus , benefici 
Reges , qui mansueti Principes , qui Patres patriae 
nominabuntur ? Quid enim in his Regis mandatis non 
lenitudinis ; quid non moderationis plenum ? aut quid 
ad tantam lenitudinem et moderationem jam posse 

addi videtur ? Sed quantalibet mansuetudine insanae 
multitudinis furor flecti nescius vim tandem provoca- 
vit ; itum ad arma est . Irruentium impetus , reluctan- 
tium oppositus , caedentium cadentiumque clamor in- 
genti Regiam familiam horrore perstringunt ; cum 
neutro inclinata spe , fallaci nuncio perfidoque con- 
silio deceptus Rex , in eum , quem legum sanctissi- 
marum domicilium , oppressaeque innocentiae asy- 
lum esse putavit , suae gentis conventum cum suis 
omnibus confugit . O deplorandam proditi Regis 
conditionem ! Non ille in tutum asylum , sed in mi- 
serrimam captivitatem se conjicit ; non legum patro- 
cinium , sed tyrannidis impotentiam , non aequos 
sui defensores, sed iniquissimos hostes nactum se esse 
sentit : ubi cum triduo manere coactus esset , quem 
illi sensum fuisse credimus importunos eorum cernen- 
ti vultus , qui tot sibi insidias fecerant , tot aeaimnas 
conflaverant ? Tandem ex inviso illo conventu cum 
Regia familia in carcerem detrudendus frequentiores 
civitatis vias trajicere , ludibria impudentis multitu- 
dinis ferre , aequatas solo suorum Majorum statuas 
intueri cogitur , ut ex tanto populi contemptu atque 
odio praesentiat , quam sibi aemmnosa captivitas im- 
mineat , crudelique futurorum malorum imagine in 
antecessum laceretur . 

Jam quis est , qui pro rerum atrocitate deplorare 

miseram illam captivitatem queat? Huccine, Rex in- 
felicissime , tua in patriam merita evasere ? Ideone 
omne e tuis civibus captivitatis jus sustulisti , ut tuo- 
rum tu civium captivus fieres ? Vetuisti , tormentis 
quaeri in reos , ut tu innocens in quaestionem omnium 
durissimam abriperere ? Sontium carceres salubri loco 
et perflabili esse voluisti , ut gravis tibi custodia et te- 
nebricosa contingeret ? Qui vero custodes ? quam tri- 
stes ! quam inclementes I Neque mitius quam Rex , 
Regia Uxor, et Soror habentur: ipsa animi in miserrima 
captivitate toleranda magnitudo vitio illi vertitur ; ar- 
rogantiam , superbiam vocant : alterius virtutem cum 
calumniando in crimen detorquere non possint , castas 
aures incestis lacerant verbis , verecundiae impudenter 
insultant . Quis vero tam animo agresti ac duro esse 
potest , quem parvorum Filiorum innocentia et can- 
dor ille puerilis non ad misericordiam allidant ? Atqui 
contemptui habent , irrident ; ad omnes vel suavissi- 
mas humanitatis illecebras obdurescunt . Nondum ta- 
men tam immanium furiarum exsaturata crudelitas , 
quibus , proh dolor ! et quam novis quamque acerbio- 
ribus irritamentis regiam constantiam lacessit ? Nobi- 
lissimae , et Regis , Reginaeque amicissimae Matronae 
caput cervicibus fractis abscindunt , idque adfixum 
gestantes in pilo , rem visu miserabilem 1 eorum ocu- 
lis subjiciunt . Tam atrocis spectaculi horrore oppres- 

sos ac corruentes ad vitam revocant ne nimis , Cre- 
do , liberales , si semel occidant , in crudelitate vi- 
deantur . Injectus animo semel per oculos tam foedi 
aspectus atrocitate mortis dolor , injiciendus iterum 
videlicet erat ferali nuncio per aures . Quos ab iniquis- 
simo exilio intercessione sua Rex aequissimus libera- 
verat , invictos illos Catholicae Fidei conservatores , 
Sacerdotes amplius trecentos , docetur omnes uno in 
loco unoque tempore mactatos nuper esse , atque in- 
sepultos adhuc jacere miserorum acervos : ejus etiam 
pietas irridetur , quasi vero devotas populi immanitati 
victimas non ab exilio servasset , sed reservasset in 
caedem . Cujus ille acerbissimi nunen atque acerri- 
mae irrisionis vulnere repente confossus excessisset e 
vita , nisi tam gloriosae mortis .. quam fortissimi illi 
Heroes pro religione oppetierant , exemplo eicctus in 
spem venisset , ejusdem et se laudis aemulum atque 

consortem brevi futurum . 

Quam profecto laudem absurda in illum inju- 
staque quaestione instituta ejus nequidquam hostes 
obscurare conati sunt . Rem etsi celebratissimam , bre- 
viter tamen commemorabo , ut ex tanta honestate cau- 
sae , qua mortem occubuit , aliqua oriatur non medio- 
cris consolatio, quae communi omnium bonorum ac’- 

gritudini medeatur. Post Regis captivitatem novus 
Galliae conventus indictus est , nomine quidem dis- 

par ; Scelere deterior ; qui cum e Gallia et regni , et 
Regis tollendi consilium jamdiu initum quam pri- 
mum conficiendum suscepisset , veterem constitutio- 
nem , in qua species aliqua regni supererat , a primo 

1110 conventu et Rege confirmatam tamquam tyran- 
nicam abrogavit ; diem deinde Regi dixit . Praetereo, 
in jus Regem vocari , atque in eum capitis anquiri 
non potuisse : cautum enim lege erat illi , ut sacro- 
sanctus haberetur ; ut regni abdicationi , si quid forte 
contra patriam admisisset , tantum esset obnoxius ; 
ut ea demum versari dumtaxat in judicio possent 
quae post regni abdicationem privatus fecisset . Sed' 
non quaero accusari ne possit , quo crimine accusetur 
quaero. Multa, ajunt, contra veterem constitutio- 
nem admisit. Nonne tamquam tyrannicam sustuli* 
stis e regno ? At esto , quam vobis sustulisse laudi , sit 

1111 crimini infirmare voluisse : Num infirmandam un- 
quam curavit ? Ubi indicia ? Ubi argumenta ? In illis,, 
credo , litteris , quas , ne falsitas , aut depravatio pate- 
fieret , cum ejus defensoribus ad examinandum com- 
municare noluistis : in illo tot exercituum in Galliam 
Jam jam invadentium apparatu, quorum rapinis et cae- 
dibus consiliis precibusque suis miseram patriam eri- 
puit: in illis flagitiosorum satellitum testimoniis, quos 
mercede conduxistis , ut in regium domicilium irrum-* 
perent , et quae forte scripta invenissent auferrent , se- 

d 


4 £» 4^ K+ 

cum ferrent-quae inventuri non erant, et tamen inven- 
ta esse dicerent . At enim , cum multitudinem vi et 
armis iv. idus Augusti arceri a se jussit , liberi domi- 
nique populi majestatem laesit , crudeliter , violenter , 
tyrannice egit . Inauditam vero recentium philosopho- 
rum sapientiam ! Admirandum horum humanae liber- 
tatis assertorum inventum ! quo statuitur quid inter 
Regem et Tyrannum intersit: ille nimirum Tyran- 
nus , qui cum populi furorem lenitate cohibendum fru- 
stra curaverit, suarum se excubiarum oppositu tandem 
tuetur : ille autem Rex , qui lymphatae plebis gladiis 
ultro jugulum offert . 

Tot igitur tantorumque criminum reus e custo- 
dia Rex in judicium adducitur : Atque hic illud alte- 
rum quaero : qui accusatores , qui judices ? Audi , au- 
di , BEATISSIME PATER , et cognosce incredi- 
bilem hujus judicii iniquitatem : iidem accusatores qui 
;judices . O rem non modo mirabilem , sed portenti 
simillimam 1 Non habet eam vim ista quaestio , ut 
reus judicetur , sed ut condemnetur . Tantam , tam 
injustam , tam foedam judicii perturbationem ne 
apud barbaras quidem gentes invaluisse unquam aut 
audivimus , aut legimus ; ut qui reus in judicium ve- 
nerit , nactus in accusatoribus judices , suos in judi- 
cibus carnifices nanciscatur . 

Neque haec eo disputo , ut tantae innocentiae 

caussam defertsionemque suscipiam : suscepere jam di- 
sertissimi Oratores , quorum eloquentia invidiam ca- 
lumniamque prorsus contudisset , si qua eloquentia 
yaleret apud praedones et parricidas : universa pene 
Europa suscepit , quae illatam Regi mortem ferro ar- 
misque persequitur : caelum ipsum suscepisse videtur , 
quod ad expetendas regii sanguinis poenas tot infelix 
Galliae regnum tamque luctuosis calamitatibus pre- 
mit . Eo omnis haec mea spectat oratio, ut intelliga- 
tur , quibus propositum erat , ut Christiana religio 
tolleretur e Gallia , ab iis religiosissimum Regem , 
quo vivo tantum scelus perficere non potuissent , ante 
omnem quaestionem animo suo jam et opinione dam- 
natum : unum et verum illius crimen fuisse obfirma- 
tam in religionis Administris defendendis constantiam, 
quo nullum gravius , nullum atrocius apud tam capi- 
tales religionis hostes esse poterat ; cui non regni abdi- 
cationem , non captivitatem , non exilium , sed , ne 
renovari aliquando posset , unam mortem punien- 
do parem putarunt . Atqui contra omnes leges agen- 
dum est , contra omnem humanitatem . Quid refert ? 
Piures ex iis , qui de Regis capite judicaturi conve- 
nerant tanti facinoris conscientia permoti trepidant 
animique pendent : eoaim suffragia aut pretio emunr 
tur , aut intentatae caedis terrore extorquentur . Po- 
pulum etsi furore correptum , sanguini jaradiu assuer 

tnm , jam pridem odio inflammatum in Regem , faci* 
le tamen intermortuae veteris erga Regem amoris reli- 
quiae allicere ad commiserationem possunt . Decretum 
statimfit, ut Regi ad populum provocare ne liceat. 
Lex vetat , quempiam , quamvis sit nocens , damna- 
ri capitis posse , nisi judices, qui condemnant , sint du- 
fdo piures , quam, qui absolvunt . Valeat in latronibus 
haec, humanitatis et aequitatis plena lex , valeat in si- 
cariis ; in religiosissimo Rege impietati devovendo 
non valet : statuitur , satis esse , si modo judicum di- 
midio vel unus accedat . Unus ex potentissimis Euro- 
pae Regibus suae Majestatis paullisper obliviscitur, 
iraeque moderatur , ut ad sanguinis naturaeque voces 
animum dumtaxat adjiciat : quod pro sua ipsius salu- 
te facere dedignaretur , Regis amici et cognati mortem 
deprecari non dubitat: ipsis ejus oppressoribus nuncia- 
ri jubet, cum in tanta caussa con nivere non possit; 
optare se ut Regis vitae parcentes sibi ulciscendi occa- 
sionem praecidant , avertantque a Gallia aeternum in- 
fandi parricidii dedecus . Haec tam magni tam gene- 
rosi Regis postulata superbius rejiciuntur : virtus vir- 
tuti favens impurissimis conjuratorum oculis contem- 
ptu atque odio dignior apparet . Quid diutius teneo ? 
Conventus habetur ; agitur postremum caussa ; ro- 
gantur sententiae : dum rogantur tamen , circumfe- 
runtur ad aequitatem arcendam , atque ad commisera* 

ticncm suffocandam sicae : nunciatur , cujusque sen- 
tentiam scriptum , et in regni provincias missum iri , 
ut, siquis justior esse velit, aut mitior , quam forte Pa- 
risiis effugerit , mortem offendat in patria : tandem fe- 
runtur suffragia ; multa animi infirmitas suggerit , 
timor plura , pleraque impietas ; quibus collectis nu- 
meratisque, Praeses assurgit, sententiam omnium ini- - 
quissimam pronunciat , corraptaeque Nationis nomi- 
ne atrocissimum scelus absolvit . Ac tanta immanita- 
te , tantaque intemperantia parricidae illi fuerunt, 
ut ne triduum quidem , quod sibi Rex postulabat , in- 
ter allatum fatalia sententiae nuncium et supplicium 
interesse paterentur : credo quod verebantur , nequam 
in populo misericordiam excitaret paucoaim dierum 
prolatio . 

Sed haec , quae inusitatae crudelitatis sunt , omit- 
tamus : tempus jam postulat , ut , quoniam infelicissi- 
mum Regem per tot rerum miserrimarum discrimina 
comitati sumus, hoc etiam extremo ejus vitae tempo- 
re ad supplicium usque cum moerore et gemitu prose- 
quamur . Imitemur clarissimi illius senis singularem et 
nunquam obliviscendam pietatem , qui cum strenuus 
defensor in ejus caussa peroranda illi adfuisset , mo- 
rientis etiam lateri ad extremos cruciatus levandos 
adhaerere fidelis studiosusque consolator voluit. Quan- 
quam ipse magis consolationis indigebat , quam Rex : 

acerbissimum enim afferenti nuncium lacrymae erurh- 
pebant cx oculis , dolor debilitabat includcbatque vo- 
cem . Cui in ipso etiam gemitu et silentio satis loquen- 
ti , vultu animoque ad tranquillitatem composito , nihil 
est , inquit , quod sorti illacrymeris meae ; nec me 
mincius iste , quem affers , angore conficit , sed mo- 
lestiis omnibus liberat . Nec difficile sane illi fuit ani- 
mum ad omnem pietatem et religionem jam a teneris 
comparatum , tot ingruentibus deinde aerumnis , qui- 
bus innocentium sibique in primis carorum hominum 
virtutem perficere Deus plerumque solet , a terreno re- 
gno ita avertere , ut de illo caelesti solummodo cogi- 
taret . Quare cum impetrasset , ut catholici Sacerdotis 
ope sibi uti liceret , in eo potissimum quae supererant 
vitae momenta impendenda curavit, ut anteactae vi- 
tae culpas pie defleret , et Sacramento Poenitentiae ac- 
curate expiaret . Quibus religionis officiis cum sancte 
integreque functus esset , familiam ad se suam arces- 
sit , postremum alloquitur , amplectitur , consolatur . 

Quae vero tunc suorum lacrymae! qui motus ! 
quae pietas ! Unus in tanto omnium moerore LVDO- 
VICVS sui securus, nec nisi de suorum dolore sollici- 
tus jam Conjugem amaniissimam , jam moestissimam 
Sororem , jam carissimos Filios, quibus loquendi facul- 
tatem extremus dolor interceperat , hilari obtutu , et 
suavissimis verbis recreabat , Quid enim , ajebat , vi - 

cem doleatis meam , cz// «««5 i demque futurus sit vi- 
tae ac laborum finis ? Cur autem diutius vivam in tan 
/a rerum acerbitate quotidie moriens ? Ne quaeso ae- 
rumnarum tempus prorogatum mihi velitis ; atque eo. 
potius respicite , quo mihi brevi commigrandum est . 
Regnum est , quod proponitur , caeleste , tutum , aeter- 
num , C///W terreno hoc et fluxo , er calamitatibus obno- 
xio commutandum Quid vobis futurum sit nescio : 
durate tamen , et quidquid ad ceteras molestias , quas 
passi hactenus estis , accedere possit , patienter ferte , 
zz/ instituistis , ac fortiter : quod si melioribus , ut spe-, 
ro , /ar/s yoi/s aliquando uti licebit , wea haec infor-r 
tunia non ad ulciscendum » .svf/ tzrf rerum humanarum 
mobilitatem considerandam oh oculos vobis ponitote . 
Atque haec ille cum diceret , quo firmiore animi con- 
stantia , atque oris hilaritate dicebat, eo carissima ejus 
pignora acriore ab co dolore divellebantur , Sed a ca- 
stissimis tandem amplexibus osculisque divelli jubet ? 
ijsque sui iterum visendi convcniendique copiam y 
quam vehementissime expetierant , etsi denegare vi- 
sus non est , tamen non fecit : ne nimirum eorum 
dolor ob extremi dissidii acerbitatem recrudesceret , 
suusque a terrenis rebus jam avulsus ad humana retra- 
heretur animus , et maritalibus iterum paternisque af- 
fectibus cor Deo plenum tangeretur» 

Medias usque ad supplicium horas sine ulla solli? 

citudine exegit . Credi vix potest, quae interea manda- 
ta dederit , quae scripserit , quam in tranquillo fuerit . 
Ad extremum compositis rebus omnibus , aliisque cu- 
ris solutus enixis se Deo precibus commendavit , cae- 
lestique Pane religiosissime refici voluit, ut ad postre- 
mam illam luctam subeundam paratior et fortior acce- 
deret . Cum vero secure confidenterque mortis horam 
praestolanti feralem currum , quo ad supplicium ve- 
heretur , adesse nunciatum est , praesto se esse tanta 
vocis alacritate respondit, ut non ad mortem trudi , 
sed e custodia caelo jam jam inserendus educi videre- 
tur . O miram in media tempestate tranquillitatem ! 
Catholicum Sacerdotem, quo Poenitentiae Sacramenti 
admimistro usus erat , viae comitem voluit , piasque 
cum eo preces recitans , quibus Christianorum animae 
sub vitae exitum Deo de more commendantur , ad sup- 
plicii locum pervenit . Omnia velut in vasta solitudi- 
ne tristi silentio muta torpebant: Rex paullulum in 
curru moratus , ut postremum a Sacerdote expiaretur , 
patibulum solus interritusque conscendit. Circumfu- 
sam multitudinem libera tranquillaque voce alloquenti 
impius crudelisque satelles, qui supplicio praeerat, si- 
lentium indicit ; et nihilominus loquentis verba tym- 
panorum sonitu , tubarumque clangore obstrepi ju- 
bet . Inanem impotentis parricidii conatum ! Eruperat 
enim , eruperat jam et clare omnibus exaudita erat 

memorabilis illa ac pene divina Regis vox , qua paut- 
lo anre quam augustum securi caput subjiceret testa- 
tus est , et innocentem se mori , ct iis parcere , qui si- 
bi mortem consciverant : quam vocem qui non admi- 
ratur, is mihi aut nihil egregium sapere videtur, aut de 
pulcherrima et maxime ardua Christianae Religionis 
virtute idem sentire , ac impii illi parricidae senserunt . 

O magnum vere atque in patibulo majorem , 
quam in solio Regem ! in hoc enim tuum te genus su- 
stulit , in illud virtus adduxit : hic egregiam Regum 
beneficorum laudem adeptus es , illic immortalem for- 
tissimomm Christianae Religionis Athletarum coro- 
nam . O amentes ejus parricidas ! Necastis quidem in- 
visum Regem , sed non 'totum necastis : nequivistis 
enim eodem tumulo , quo corpus contemtim elatum , 
seu potius abjectum obtexistis , illud etiam ejus testa-' 
mentum obruere , in quo eum adhuc inviti agnosci- 
tis , et cernitis , et tenetis . Quae enim pulchrior , 
quae verior ranri Regis imago, quam quae in hoc testa- 
mento ab ipsa ejus manu adumbrata extat, extabitque 
in orbis terrae memoriam sempiternam ? Quam in eo 
vobis ille indignus apparet ! Nam quae animi magni- 
tudo ! qui rerum humanarum contemptus ! quae reli- 
gio ! quae in Catholicam Ecclesiam , atque in prin- 
cipem hanc Catholicae Ecclesiae Sedem reverentia! 
qui amor ! quod studium ! Quid vero ad ejus integri- 

fntem ostendendam significantius , quam ille animi 
dolor , quo se ob appositam , licet invite , vestris illis 
decretis subscriptionem affici testatur ? Quid Christia- 
no Heroe dignius , quam generosa illa venia , qua inju- 
stissimam sibi a vobis conscitam necem rependit ! 
Quas LYDO VICI virtutes quoties in hoc testamento 
posteritas intuebitur ac demirabitur , toties etiam cogi- 
tabit , quam ille mitis fuit , tam vos crudeles ; quam ille 
moderatus , tam vos intemperantes ; quam ille liuma-r 
nus et religiosus, tam vos hominum aeque ac religionis 
inimicos fuisse . O vos igitur miseriores , quam ille, 
quem vos miserrimum esse voluistis 1 Dolores ille per- 
tulit magnos , acerbissimam mortem oppetiit : at quae; 
dolomm,quae mortis merces I quam bonis omnibus de- 
fletus occidit ! quae gloriae munera ubique gentium 
persolvuntur illi , quae persolventur ! Vos contra sce- 
lerum vestrorum conscientiis domesticis vcluti furiis 
quotidie perterreri , dementiaque affici praetereo : si- 
leo jam plurcs ex vobis proditos , profugos * mactatos > 
plures jam captos y ct meritis mox suppliciis mactan- 
dos . Omnium pene Europae Regum , quos et amicis- 
simo Rege sublato , et nefario indicto bello , et crude- 
lissimis in eorum regiones latronum more Irruptionibus 
factis incitastis, quo tandem iram recasuram putatis^ 
Ex provinciis , quas rapinis , caedibus , sacrilegiis in- 
quinastis > turpiter tandem expulsi forasque projecti in 

vestras arces , tamquam in sua lustra detrusae ferae * 
confugistis . Qui vero locus tam munitus esse potest , 
quo tot undique circumsonantium armorum impeais 
non pervadat ? Quae regio tam abdita , ubi vestrum 
diutius parricidium latere impune possit, aut mon- 
strum illud consistere abnormis reipublicae , quod ad 
omnem rempublicam , ad omnem hominum societa- 
tem evertendam philosophiae illius vestrae intemperan- 
tia peperit , effraenis libidinum licentia protulit , inve- 
teratum religionis odium confirmavit ? 

O Gallia , Gallia tam olim amoris et reverentiae 
in tuos Reges laude praestans , nunc Regis omnium 
optimi et beneficentissimi caede respersa , quis tibi ex 
tanta immanitate fractus ? Num illa , quam tantopere 
praedicas , libertas ? Pulchram enimvero libertatem , 
qua omnes homines rapiantur , quam sibi gentes uni- 
versae vindicent! Effusam omnium libidinum petulan- 
tiam , hominum consceleratorum tyrannidem , crude- 
lem omnium vitiorum onerosam, ferream impotentiam! 
-Sustulisti videlicet omne inter cives discrimen : nemo 
amplius apud te servus , nemo dominus , nemo nobi- 
lis , infimus nemo ; omnes honoribus capessendis , 
omnes reipublicae gubernandae aeque pares . Sustuli- 
sti igitur e vita vitae incolumitatem , otii fundamen- 
tum , fortunarum praesidium : rempublicam condidi- 
sti non hominum , sed pecudum , in quam , ut aliam 
omnem inaequalitatem auferres , virium et improbita* 

tis discrimen invexisti ; qui nimirum valentiores ne- 
quioresque , hi sibi potestatem et imperium vindicent 
necesse est . Hi te civilibus discordiis teterrimisque 
bellis implicantes tuorum te civium sanguine et caede 
macularunt ; hi maximam argenti aurique vim ex tem- 
plorum ornamentis , ex Ecclesiarum reditibus , ex No- 
bilium fortunis direptam aut ad suas libidines explen- 
das sibi congesserunt, aut apud exteras gentes ad exci- 
tandas ubique turbas dissiparunt : tibi pro illa rerum 
omnium , quam ad decipiendum pollicebantur , af- 
fluentia , commeatuum inopiam et caritatem , pro nu- 
merata pecunia illas nullius pretii schedas reliquerunt. 

Exegi , BEATISSIME PATER , funebrem LV- 
DOVICI XVI. laudationem : quae de ejus in gentem 
suam universam beneficentia , quae de constantia ac 
mansuetudine in tanta calamitatum atque injuriarum 
acerbitate perferenda , quae denique de honestissima 
mortis obitae caussa dixi , ea non modo probata esse 
Tibi , sed aliquod etiam dolori tuo lenimentum attu- 
lisse confido : quae vero de ejus parricidarum crudeli- 
tate , atque impiis religionem una cum regno in Gal- 
lia funditus evertendi conatibus locutus sum , ea ju- 
stissimae omnium bonorum in teterrimos tam luctuo- 
sarum vicissitudinum auctores indignationi condona- 
turum Te esse spero . Reliquum est, ut fortissimi illi 
Europae Reges laudentur , qui maximis conscriptis 
exercitibus , potentissimisque classibus comparatis , 

nno eodemque studio inflammati in Galliam feruntur ; 
non ut optimi Regis oppressorem , Regiaeque fami- 
liae vexatorem populum persequantur ; cui ut parcant 
et animi sui nobilitate , et mansuetissimi Regis exci- 
tantur exemplo ; sed ut augustum regni Heredem „ 
tantam illam Galliae spem , egregiam ejus Parentem , 
spectatissimam Amitam , nobilissimamque Sororem , 
quarum illustrium Feminarum virtutibus diu Gallia 
eget ut recreetur, ab immanium praedonum furore,' 
indignissimaque captivitate vindicent ; bonis omnibus 
tranquillitatem , vetus Galliae universae regimen , ve- 
teremque religionem restituant . Laudandi etiam sunt 
invicti Regis Fratres , quorum consiliis hortatibusque 
Europa prope omnis excitata est ad fraternos hostes 
frangendos ; quibusque illud in primis propositum est, 
ut , nefariae conjurationis ducibus profligatis, reliquos 
Galliae cives non terrore vindictae , sed fraternae cle- 
mentiae imitatione regii Heredis imperio potestatique 
subjiciant . 

Maxima vero Tibi , BEATISSIME PATER , 
debetur laus , quem in tantam regni olim christianis- 
simi perturbationem aeterni Numinis Providentia re- 
servavit, ut corruptae illic Ecclesiae disciplinae cor- 
rector , intermortuae Fidei restitutor contingeres ; 
lapsos in schisma omnium pessimum Christianos adhi- 
bitis jam salutaribus monitis , jam fidelibus admini- 
stris erigeres , stantes confirmares ; fraudulentas ya- 

ferrimorum hostium postulationes rejiceres , nefariis- 
que conatibus invictum pectus opponeres , quod cogi 
non posset . Publicis a Te indictis supplicationibus , 
tuisque in primis precibus illis , quibus quotidie suam 
Deo , cui praeesse Te voluit , Ecclesiam adeo enixe 
commendas , acceptum referre debemus , quod non 
florentissimas Europae regiones pestiferum illud vi- 
rus infecit , quod toti Christianorum orbi propinan- 
dum impii homines curabant; quod formidolosae illae 
Classes , quibus Italiae pestem minabantur , ab Ita- 
liae oris expulsae in portus se suos quassatae irrisae- 
que receperunt ; quod perculsae illae palantesque la- 
tronum manus ex pulcherrimis aliaaim gentium civi- 
tatibus projectae jam suas ipsas ab invictis foedera- 
torum Regum armis tueri amplius non possunt. Ami- 
sisti quidem, BEATISSIME PATER, tot fortissi- 
mos Sacerdotes , quorum sanguine Gallia redunda- 
vit : ea tamen Tibi consolatio ese, quod cum in Chri- 
sti Fide defendenda strenue spiritum effuderint , iis , 
quos profugos peramanter aut excepisti , aut ab aliis 
excipiendos curasti , in eadem quamprimum , ut spe- 
ramus , redintegranda praebebunt domestica exempla 
virtutis . Amisisti Christianissimum , tibique amicis- 
simum Regem : at luctuosum ejus interitum etsi vehe- 
menter doles , et lugubri pompa gemebundus prose- 
queris ; caussam tamen interitus non lugendam , sed 
laudandam intelligis : ad hunc enim eum exitura ad- 

duxerant pulcherrimae in Christiano Rege virtutes , 
beneficentia, et religio : quarum cum amplissimo apud 
Deum , ut sperare aequum est , praemio perfmatur , 
dubitari non potest , quin qui tam Beneficus fuit , ut 
moriens pro suae mortis auctoribus veniam petierit, 
tam Religiosus , ut pro religione regnum vitamque 
ipsam devoverit , alteram a Deo facilius impetret , al- 
terius in Gallia instaurationem quam citissime asse» 
quatur . 

